Antonescu trimite săgeți spre Iohannis. „Știu, și alții au promis că vor face din educație un domeniu performant”. Care e pariul candidatului pe învățământ
Crin Antonescu, candidatul coaliției de guvernare la alegerile prezidențiale din mai, a spus sâmbătă, 15 martie, că învățământul va fi o prioritate pentru el, iar școlile de meserii sunt esențiale pentru viitorul României. Politicianul a făcut aluzie la promisiuni din trecut de a pune educația pe primul loc, cu referire la programul „România educată” al fostului președinte, Klaus Iohannis.